cyanic-selkie/wikianc huggingface dataset:
Բեջայա
Բեջայա (بجاية, Bedjaya; բերբերերեն՝ ⴱⴳⴰⵢⴻⵜ, Bgayet, Vgayet ), նավահանգստային քաղաք Ալժիրի հյուսիսային մասում, Միջերկրական ծովի ափին։ Նույնանուն վիլայեթի վարչական կենտրոնն է, Ալժիրի խոշորագույն բնակավայրերից մեկը, որի բնակչությունը գերազանցապես բերբերերեն է խոսում։ 2008 թվականին անցկացված մարդահամարի տվյալներով բնակչության թվաքանակը եղել է 177 988 ։
Աշխարհագրություն
Բեջայան գտնվում է Քաբիլիա պատմա-աշխարհագրական մարզում, Միջերկրական ծովի ափին, երկրի մայրաքաղաք Ալժիրից մոտավորապես 180, Թիզի Ուզու քաղաքից՝ 93 կիլոմետր դեպի արևելք, Սետիֆից՝ շուրջ 70 կմ դեպի հյուսիս-արևմուտք ։ Քաղաքը տարածվել է 660 մետր բարձրություն ունեցող Գուրայա սարի լանջերին։ Նրանից դեպի հյուսիս-արևմուտք բարձրանում է Պիկ դը Սենժը՝ Կապկասարը, որը բերբերական մագոտ կապիկների բնակության սակավադեպ վայրերից է։ Քաղաքի մոտով հոսում է Սումամ գետը։
Պատմություն
Քաղաքի ներկայիս տարածքում հիմնված առաջին բնակավայրը եղել է հինհռոմեական Սալդի գաղութը, որն ստեղծվել է Վեսպասիանոս կայսեր նախաձեռնությամբ, զորացրված զինվորականներին բնակեցնելու նպատակով։ Այդ բնակավայրը կարևոր դեր է խաղացել վանդալների թագավորությունում, որոշ ժամանակ եղել է դրա մայրաքաղաքը։
Միջնադարում քաղաքն ընկել է բերբերական բեջայա ցեղի տիրապետության տակ (այստեղից էլ՝ նրա անվանումը)։ XII դարում դարձել է Համադիդների թագավորության մայրաքաղաքը։ Մինչև 1510 թ. իսպանացիների կողմից նվաճվելը ծառայել է որպես բերբեր ծովահենների գլխավոր նավահանգիստներից մեկը։
Օսմանցիների տիրապետության ներքո (1555-ից մինչև 1833 թվականը) Բեջայան կորցրել է նախկին դերն ու նշանակությունը։ 1833 թվականին ընկել է ֆրանսիացիների տիրապետության տակ, ովքեր 1905-09 թվականներին նոր նավահանգիստ են կառուցել։ 1959 թվականին՝ նորաբաց Խասսի Մեսաուդ նավթահանքի արդյունավետ շահագործման նպատակով Բեջայայում նավթալցման տերմինալ է գործարկվել։
Կլիմա
Բեջայային բնորոշ է միջերկրածովյան կլիման, (Köppen climate classification-ի դասակարգմամբ՝ Csa), տաք ու չոր ամառներով և մեղմ ու խոնավ ձմեռներով։
Արտաքին հղումներ
Կատեգորիա:Ալժիրի hամայնքներ Կատեգորիա:Ալժիրի քաղաքներ Կատեգորիա:Ալժիրի բնակավայրեր Կատեգորիա:Աֆրիկայի քաղաքներ Կատեգորիա:Աֆրիկայի բնակավայրեր
(9611) Անուկ
(9611) Անուկ (Anouck), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,182544 ա. մ., առավելագույնը մոտենում է 2,8927 ա. մ. հեռավորության վրա և հեռանում 3,4724 ա. մ. ։ Արեգակի շուրջ մեկ ամբողջական պտույտ է կատարում 2073,77 երկրային օրվա ընթացքում, իր ուղեծրով շարժվելով միջինում 0,173597 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,12° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1733) Սիլկե
(1733) Սիլկե (Silke), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 19-ին Ալֆրեդ Բորմանի կողմից Հայդելբերգում ։
Միջին հեռավորությունը Արեգակից կազմում է 2,19264 ա. մ., առավելագույնը մոտենում է 2,0096 ա. մ. հեռավորության վրա և հեռանում 2,3757 ա. մ. ։ Արեգակի շուրջ մեկ ամբողջական պտույտ է կատարում 1185,9 երկրային օրվա ընթացքում, իր ուղեծրով շարժվելով միջինում 0,303566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,43° անկյուն։
Արտաքին հղումներ
Կատեգորիա:1938 թվականին հայտնաբերված աստղագիտական մարմիններ Կատեգորիա:Ալֆրեդ Բորմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ասույթների տրամաբանություն
Ասույթների տրամաբանություն, տրամաբանության բաժին, որն ուսումնասիրում է տարրական ասույթներից «և», «կամ», «եթե... ապա», «ոչ» և այլ տրամաբանական շաղկապների միջոցով կառուցված բարդ ասույթների տրամաբանական ձևերը։ Ասույթների տրամաբանություն երբեմն անվանվում է պրոպոզիցիոնալ տրամաբանություն, ինչպես նաև ասույթների հաշիվ կամ պրոպոզիցիոնալ հաշիվ։
Ասույթների տրամաբանության մեջ բարդ ասույթի գաղափարը և նրա նկատմամբ կիրառվող տրամաբանական գործողությունները ճշգրտվում են այնպես, որ հնարավոր է դառնում ալգորիթմական ձևով լուծել մասնավորապես այն հարցը, թե տվյալ նախադրյալներից ինչպիսի հետևություններ կարող են բխել։ Դա իրականացվում է ասույթների տրամաբանության ձևականացված լեզվի կառուցման միջոցով, որտեղ բարդ ասույթի գաղափարը ճշգրտվում է բանաձևի գաղափարի միջոցով։ Լեզուն կառուցվում է այբուբենից, որի մեջ մտնում են պրոպոզիցիոնալ փոփոխականներ՝A,B ..., A1, B1,... և տրամաբանական շաղկապներ արտահայտող նշաններ՝ կոնյունկցիա (Z կամ ∧), դիսյունկցիա (V), իմպլիկացիա (⊃ կամ →), ժխտում (> կամ—), փակագծեր կամ կետեր, երբեմն նաև «ճշմարիտ» և «կեղծ» հաստատունները ներկայացնող նշաններ (t, f կամ 1,0)։
Այնուհետև տրվում են նշանների հաջորդականությունից բանաձև կազմելու կանոնները և տրամաբանական հետևեցումն արտահայտող կանոններ։ «Դասական» ասույթների տրամաբանության մեջ (ի տարբերություն կոնստրուկտիվի) այդ կանոններն ընտրվում են այնպես, որ հնարավոր լինի
Լայն տարածում ունի նաև բովանդակային ձևով կառուցված դասական Ասույթների տրամաբանություն, որտեղ տրամաբանական շաղկապները սահմանվում են աղյուսակային եղանակով, որպես ֆունկցիաներ, որոնք իրենց արգումենտների հետ միասին ընդունում են երկու՝ «ճշմարիտ» և «կեղծ» արժեքներից մեկնումեկը։ Թեև այստեղ տրամաբանական հետևեցման սկզբունքների ճշգրիտ վերլուծությունը մնում է անիրագործելի, սակայն այն ունի լայն կիրառություն, մասնավորապես՝ ռելեկոնտակտային համակարգերի սինթեզման և դրանց պարզեցման գործում։ Նույն անալոգիայով տրամաբանական շաղկապները կարելի է սահմանել մատրիցաների ձևով, որտեղ ասույթներին վերագրվում է երկուսից ավելի (վերջավոր կամ անվերջ թվով) արժեքներից մեկնումեկը (օրինակ նաև «հնարավորություն», «անհեթեթություն» են), որով և անցում է կատարվում բազմարժեք տրամաբանությանը։
Կատեգորիա:Տրամաբանական գործողություններ Կատեգորիա:Բուլյան հանրահաշիվ Կատեգորիա:Դասական տրամաբանություն
Պրեմիեր Լիգա 2001-02 (Անգլիա)
Կատեգորիա:Անգլիայի Պրեմիեր Լիգայի մրցաշրջաններ
Սիիռու
Սիիռու (Sõõru), գյուղ Էստոնիայի Յիգևամաա նահանգի Պալա շրջանում։
Արտաքին հղումներ
Կատեգորիա:Էստոնիայի Յիգևամաա նահանգի Պալա շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (281901-282000)
Աստերոիդների ցանկ (281801-281900) * Աստերոիդների ցանկ * Աստերոիդների ցանկ (282001-282100)
Անփութություն
Անփութություն, պաշտոնատար անձի անտարբեր կամ անբարեխիղճ վերաբերմունքը, որի հետևանքով նա չի կատարել կամ պատշաճ կերպով չի կատարել իր պաշտոնեական պարտականությունները։ Անփութությունը հանցագործություև է համարվում, երբ դրաևով էական վնաս է հասցվում պետական, հասարակական շահերի և կամ քաղաքացիների՝ օրենքով պաշտպանվող իրավունքներին ու շահերին։
Կատեգորիա:Իրավունք
Դմիտրի Բորիսով
Դմիտրի Բորիսով (Дми́трий Дми́триевич Бори́сов, ), ռուս լրագրող, «Առաջին ալիքի» հաղորդավար, «Առաջին ալիք։ Համաշխարհային ցանց» ընկերության գլխավոր պրոդյուսեր (2015 թվականից), «Пусть говорят» (2017 թվականից) ծրագրի հաղորդավար։ «ՏԷՖԻ» ինդուստրիալ հեռուստատեսային մրցանակի դափնեկիր (2016 թվական, 2017 թվական)։ «Эхо Москвы» ռադիոկայանի հաղորդավար (2001-ից 2016 թվականներին), Ռունետի ակտիվ գործիչ, վավերագրական նախագծերի պրոդյուսեր։
Կենսագրություն
Ավարտել է Ռուսաստանի պետական հումանիտար համալսարանի պատմա-բանասիրական ֆակուլտետը, ստացել բանասերի, Ռուսաստանի և Գերմանիայի պատմության, մշակույթի և գրականության մասնագետի դիպլոմ։ Մասնագիտորեն զբաղվում է ֆրանսիական դրամատուրգիայով։ Բուհն ավարտելուց հետո ընդունվել է ՌՊՀՀ ասպիրանտուրա։
2006 թվականի մարտին հրավիրվել է «Առաջին ալիք»՝ որպես հաղորդավար նախ առավոտյան, ապա ցերեկային և երեկոյան նորությունների թողարկումների համար ։ Հեռուստաալիքի աշխատակազմն ընդունել է «Эху Москвы» գործընկեր Ելենա Աֆանասևային ։ 2008 թվականի մայիսի 9-ին «Առաջին ալիքով», Յուլիա Պանկրատովայի հետ՝ ուղիղ եթերում մեկնաբանել են Կարմիր հրապարակում տոնական շքերթի հեռարձակումը» ։
2011 թվականի ամռանից մինչև 2017 թվականի օգոստոսը վարել է «Время» լրատվական ծրագիրը՝ փոխարինելով իր գործընկերներին ։ Օգոստոսի 29-ից օգոստոսի 5-ը ժամը 18:00-ին մեծ «Вечерние новости» է ։ 2013 թվականի սեպտեմբերի 29-ին «Всем миром» բարեգործական հեռուստամարաթոնի հիմնական հաղորդավարներից մեկն էր, որը նվիրված էր Հեռավոր Արևելքում ջրհեղեղից տուժածներին ։
Նա 2014 թվականի Ձմեռային օլիմպիական խաղերի օլիմպիական կրակի փոխանցավազքի ջահակիրներից մեկն էր Մոսկվայում ։ 2014 թվականի փետրվարին «Առաջին ալիք» ծրագրով ներկայացրել է «Новостей» և «Время» հաղորդումները՝ Սոչիից օլիմպիական թիմի կազմում ։ Հետագայում 2015 թվականի փետրվարի 7-ին լրատվական ստուդիայում անց է կացրել «Առաջին Օլիմպիական։ Խաղերից մեկ տարի անց» ։
2015 թվականի հոկտեմբերից հանդիսանում է «Առաջին ալիք։ Համաշխարհային ցանց» ՓԲԸ գլխավոր պրոդյուսեր (2017 թվականի հունվարից՝ ԲԸ), որը զբաղվում է Առաջին ալիքի «Թվային հեռուստաընտանիքի» զարգացմամբ և դիրքի ամրապնդմաբ, այն միավորում  է «Дом кино», «Дом кино Премиум», «Бобёр», «Музыка Первого», «Время» և «Телекафе»  թեմատիկ ալիքները ։
2017 թվականի հունիսի 15-ին Տատյանա Ռեմեզովայի հետ որպես հիմնական հաղորդավար մասնակցել է «Ուղիղ եթեր Վլադիմիր Պուտինի հետ» ծրագրին ։
2014 թվականի օգոստոսի 14-ից Առաջին ալիքով Անդրեյ Մալախովի փոխարեն «Пусть говорят» թոք-շոուի հաղորդավարն է ։ 2018 թվականի սեպտեմբերի 8-ից նույն ալիքով «Эксклюзив» թոք-շոուի հաղորդավարն է ։
Կենդանի ամսագրում վարում է բլոգը  ։ Թվիթթերի ակտիվ օգտատեր է (անուն՝ @ddb1):
Քննադատություն
«Իրինա Պետրովսկայան Բորիսովի վարքը բնութագրել է եթերում, որը նվիրված է Կեմերովոյի առևտրի կենտրոնում բռնկված հրդեհին, որպես «հոգեկան անեսթեզիա» կամ «ողբալի անզգուշություն»՝ նշելով ողբերգության հանդեպ վարողի անտարբերությունը ՝ «քամելու» ցանկության համակցությամբ, ծրագրի մասնակիցներից առավելագույն թվով հույզերի քանակությունը» ։ ''Մեկ այլ հեռուստաբան՝ «Սոբեսետնիկ» թերթի մեկնաբան Օլգա Սաբուրովան, նույնպես քննադատել է Դմիտրի Բորիսովին Կեմերովոյի ծրագրի սգո եթերի ժամանակ իր պահվածքի համար. «Մալախովան, ով ասես կշտամբել է, բայց նա կարողացել է, երբ պետք է օգտագործել մարդկությունը և ցույց տալ ողբալի դեմք, այնպես որ շատերը հավատում էին անկեղծությանը։ Իսկ Բորիսովի էնտուզիազմն ու խանդը դեմքից չեն իջնում, նույնիսկ երբ նա խոսում է դիակների մասին»'' ։
Ընտանիք
Հայրը՝ Դմիտրի Պետրովիչ Բաքը (ծնված՝ 1961 թվականին), ռուս բանասեր, գրական քննադատ, լրագրող, թարգմանիչ, Ռուսական հումանիտար համալսարանի պրոֆեսոր, Վլադիմիր Դալի անվան ռուսական գրականության պատմության պետական թանգարանի տնօրեն (2013 թվականից) ։ Մայրը՝ Ելենա Բորիսովնան, բանասեր է, տարբեր ժամանակներում աշխատել է ՌՊՀՀ-ում և Գնեսինների անվան երաժշտական ուսումնարանում ։
Արտաքին հղումներ
Կատեգորիա:Ռուս լրագրողներ Կատեգորիա:Ռուս հաղորդավարներ Կատեգորիա:ՏԷՖԻ մրցանակի դափնեկիրներ
Օբլիվսկայա
Օբլիվսկայա (Обливская), գյուղ (ստանիցա) Ռուսաստանի Դաշնության Ռոստովի մարզի Օբլիվսկի շրջանում։ Օբլիվսկի շրջանի վարչական կենտրոնն է։ 2002 թ. տվյալներով Բնակչությունը կազմում է 9543 մարդ։ Հիմնվել է 1744 թ.։ Առաջին անգամ հիշատակվում է 1744 թ.։
Կատեգորիա:Ռոստովի մարզի Օբլիվսկի շրջանի բնակավայրեր
Տիեզերագիտություն
Տիեզերագիտություն (կոսմոս և... լոգիա), տիեզերագիտություն, տիեզերաբանություն, աստղագիտության բաժին, որն զբաղվում է Տիեզերքի, որպես ամբողջության, տեսություններով։ Տիեզերագիտությունը սերտորեն կապված է ֆիզիկայի և փիլիսոփայության հետ։ Տիեզերագիտության սկզբունքային թերությունն է, թերևս, Տիեզերքի մեծ մասի վերաբերյալ դիտումների բացակայությունը։ Այդ պատճառով տիեզերագիտության եզրակացությունները բնույթով հաճախ ենթադրական են։ Դրանց ճշմարտության աստիճանը կախված է տեսության հիմքում դրված սկզբնական ենթադրությունների ճշգրտությունից։ Տիեզերագիտության այնպիսի կարևորագույն հարցեր, ինչպիսիք են Տիեզերքի անվերջ կամ վերջավոր, ամբողջական կամ առանձին աշխարհներից կազմված լինելը, նույնիսկ այսօր, գլխավորապես քննարկվում են զուտ տեսական առումով։
Տիեզերագիտության առաջին գիտական քայլերը կապված են տիեզերական ձգողության օրենքի հայտնագործման հետ, որը հիմք ծառայեց նյուտոնյան Տիեզերագիտության համար։ Այդ օրենքը, Գալիլեյի աստղադիտակով կատարված դիտումները, հետագայում նաև սպեկտրալ անալիզը ցույց տվեցին, որ Տիեզերքում գոյություն ունի ֆիզիկական օրենքների և քիմիական բաղադրության միասնություն։ Հետագա աստղագիտական դիտումների շնորհիվ խիստ ընդլայնվեցին Տիեզերքի, ուսումնասիրության համար մատչելի մասի, սահմանները։ Տիեզերագիտության զարգացման նոր փուլ սկսվեց հարաբերականության տեսության ստեղծումով, որը հանգեցրեց, այսպես կոչված, ռելյատիվիստական իեզերագիտության առաջացմանը, որի էությունն ընդհանուր ձգողության տեսության հավասարումներից ամբողջ Տիեզերքի համար լուծումներ (մոդելներ) ստանալն է։ Սակայն այդ հավասարումների լուծումը միարժեք է միայն Տիեզերքի մեզ անմատչելի մասում նյութի խտության և վիճակի վերաբերյալ կոնկրետ (ցավոք, բավական պարզունակ) ենթադրությունների դեպքում։ 1922—1924 թվականներին, Ա. Ա. Ֆրիդմանը ենթադրելով Տիեզերքի տարածական համասեռությունը, գտավ, որ ձգողության հավասարումներն ունեն պարզ, սակայն ոչ ստատիկ լուծումներ, որոնք կարող են դիտվել որպես Տիեզերքի «լայնացման» վկայություն։
Ժամանակակից ռելյատիվիստական տիեզերագիտությունում մշակված են համասեռ և իզոտրոպ Տիեզերքի մոդելներ, որոնք ելնում են այն պատկերացումից, որ Տիեզերքի հատկություններն ամենուր և բոլոր ուղղություններով նույնն են։ Մինչդեռ այդ պարզունակ պատկերացումը ստույգ չի համապատասխանում իրականությանը։ Օրինակ, գալակտիկաների և դրանց կույտերի բաշխումը Մետագալակտիկայում անհավասարաչափ է։ Ուստի, այդ մոդելների հատկությունները հաճախ չեն համապատասխանում Մետագալակտիկայի հատկություններին։ Տիեզերքի հիշյալ մոդելների համեմատությունը դիտումների հետ հիմնվում է կարմիր շեղման օրենքի վրա (տես Կարմիր շեղում), որը նկարագրում է գալակտիկաների փոխադարձ հեռացման երևույթը։ Ժ. Լեմետրը, ելնելով կարմիր շեղման երևույթից, այդ մոդելները մշակել է սկզբնական պայթյունի, իսկ Գ. Գամովը լրացրել է Տիեզերքի «պայթման» սկզբնական փուլում ֆիզիկական պայմանների և քիմ. տարրերի սինթեզի տեսակետից։ Տիեզերքի համասեռ և իզոտրոպ մոդելներում էվոլյուցիան որոշվում է նյութի միջին խտությամբ։ Եթե այն մեծ է կրիտիկականից (10–32 կգ/մ3), ապա տարածության կորությունը դրական է, ուստի Տիեզերքը փակ է (վերջավոր), հակառակ դեպքում՝ Տիեզերքը բաց է (անվերջ)։ Տիեզերքի «պայթման» ռելյատիվիստական մոդելների օգտին լուրջ փաստարկ է համարվում այդ մոդելներով կանխատեսված մնացորդային կամ ռելիկտային էլեկտրամագնիսական ճառագայթման հայտնագործումը (1965 թ)։ Սակայն, ձգողության հավասարումների լուծումները և դրանց վրա հիմնվող համասեռ իզոտրոպ Տիեզերքի ռելյատիվիստական մոդելներն ի վիճակի չեն անհրաժեշտ ճշգրտությամբ արտացոլել իրականությունը, քանի որ դրանք ստացվել են դիտումներին հաճախ հակասող, կամայական և պարզունակ ենթադրությունների դեպքում։ Ժամանակակից աստղաֆիզիկան, թափանցելով Տիեզերքի ավելի ու ավելի հեռավոր խորքերը, գտնում է այնտեղ նյութի բաշխման և վիճակի «էմպիրիկ» օրինաչափություններ, որոնք կարող են հենարան համարվել «մեծածավալ Տիեզերքի» մասին որոշ գաղափար կազմելու համար։ Սակայն, Տիեզերքի կոսմոլոգիական պատկերումը նրա դիտվող մասի սահմանափակ լինելու պատճառով միշտ էլ կլինի մոտավոր։
Ծանոթագրություններ
Կատեգորիա:Տիեզերք Կատեգորիա:Տիեզերագիտություն
Սոտիլյո դե լաս Պալոմաս
Սոտիլյո դե լաս Պալոմաս (իսպ.՝ Sotillo de las Palomas), մունիցիպալիտետ Իսպանիայում, մտնում է Տոլեդո պրովինցիայի կազմի մեջ, Կաստիլիա ինքնավար համայնքում։ Մունիցիպալիտետը գտնվում է Լա Մանչա շրջանում։ Զբաղեցնում է 19 կմ2 տարածք։ Բնակչությունը` 214 մարդ (2010 թվականի տվյալներով)։ Գտնվում է պրովինցիայի վարչական կենտրոնից 95 կմ հեռավորության վրա։
Պուգաչյովկա (գյուղ, Կորոստենի շրջան)
Պուգաչյովկա (Пугачівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1818 թվականին։
2001 թվականի տվյալներով Պուգաչյովկա գյուղում բնակվում էր 193 մարդ։ Բնակավայրը զբաղեցնում է 1516 կմ² տարածք։ Բնակչության խտությունը կազմում էր 127,31 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1818 թվականին հիմնադրված բնակավայրեր
Յուդալո
Յուդալո (Юдало), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Մեծ Ռովկուլսկի լիճ։ Գետի երկարությունը 27 կմ է, ավազանի տարածքը 184 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Արտաքին հղումներ
Կատեգորիա:Ռուսաստանի գետեր
Ռոք
Ռոք երաժշտությունը հանրաճանաչ երաժշտության մի ժանր է, որը սկզբնավորվել է որպես ռոքնռոլ վաղ 1950-ական թվականներին Միացյալ Նահանգներում և վերաճել է մի շարք այլ ոճերի 1960-ականներին և ավելի ուշ մասնավորապես Միացյալ Թագավորությունում և Միացյալ Նահանգներում ։ Սկիզբ է առել 1940-ականների և 1950-ականների ռոքնռոլից՝ ոճ, որը մեծապես ազդել է բլյուզի և ռիթմ ընդ բլյուզ ժանրերի և քանթրի երաժշտության աֆրոամերիկյան ժանրերի վրա։ Ռոք երաժշտությունը մեծապես ազդել է նաև մի շարք այլ ժանրերի վրա ինչպիսիք են էլէկտրիկ բլյուզը և ֆոլկը և ազդեցություն է կրում ջազից, դասական և երաժշտական այլ ոճերից։ Երաժշտականորեն ռոքը կենտրոնացած է էլեկտրական կիթառի վրա սովորաբար որպես էլեկտրական բաս կիթառով, հարվածային գործիքներով և մեկ կամ ավել երգիչներով ռոք խմբի մի մաս։ Որպես կանոն ռոքը երգի վրա հիմնված 4/4 ռիթմով երաժշտություն է, բայց ժանրը դարձել է չափազանց տարբեր։ Ինչպես փոփ երաժշտությունը, բառերը հիմնականում շեշտում են ռոմանտիկ սերը, բայց ուղված են նաև բազում այլ թեմաների՝ հաճախ սոցիալական և քաղաքական։
Մինչև ուշ 1960-ականների դասական ռոքի շրջանը ռոք երաժշտության մի շարք տարբեր ենթաժանրեր ի հայտ եկան ներառելով խառնուրդներ, ինչպիսիք են՝ բլյուզ ռոքը, ֆոլկ ռոքը, քանթրի ռոքը, ռագա ռոքը և ջազ ռոքը, որոնցից շատերը նպաստել են փսիխեդելիկ (ցնորական) ռոքի զարգացմանը, որն ազդեցություն էր կրել հակամշակութային փսիխեդելիկ և հիպի ասպարեզից։ Նոր ժանրերը, որոնք ի հայտ եկան, ներառում էին պրոգրեսիվ ռոքը, որն ընդլայնեց արտիստիկ տարրերը, գլեմ ռոքը, որը կարևորեց ցուցադրությունը և տեսողական ոճը, սոցիալական և քաղաքական եռանդուն քննադատությունները և հևի մետալի տարբերվող և տևական ժանրը, որը շեշտում էր ձայնը, ուժը և արագությունը։ 1970-ականների երկրորդ կեսին փանք ռոքն արձագանքեց ստեղծելով մինիմալստական, սոցիալական և քաղաքական եռանդուն քննադատություններ։ Փանկն ազդեց 1980-ականների նյու ուեյվ, փոստ-փանկ և ի վերջո ալտերնատիվ ռոք ժանրերի վրա։ 1990-ականներից սկսած ալտերնատիվ ռոքն սկսեց գերիշխել ռոք երաժշտության մեջ և ներխուժեց գրանջի, Բրիտփոփի և ինդի ռոքի ձևով։ Այդ ժամանակվանից հետագա միաձուլված ենթաժանրերը ի հայտ եկան՝ ներառելով փոփ փանկը, ռեփ փանկը և ռեփ մետալը, ինչպես նաև ռոքի պատմությունը վերափոխելու գիտակից քայլեր՝ ներառելով գերիջ ռոքի/փոստ-փանկի և սինթ-փոփի վերածնունդը 2000-ականների սկզբերին։
Ռոք երաժշտությունը նաև մարմնավորել և ծառայել է որպես մշակութային և սոցիալական շարժումների միջոց՝ առաջնորդելով խոշոր ենթամշակույթներին՝ ներառյալ մոդերին և ռոքերներներին Միացյալ Թագավորություն և հիպի հակամշակույթը, որը տարածվել էր Սան Ֆրանցիսկոյից Միացյալ Նահանգներ 1960-ական թվականներին։ Նմանապես փանկ մշակույթը 1970-ակններին ծնունդ տվեց գոթ և էմո ենթամշակույթնորին։ Ժառանգելով բողոքական երգի ազգային ավանդույթը՝ ռոք երաժշտությունը ասոցացվել է քաղաքական ակտիվության ինչպես նաև ռասայի, սեքսի և թմրանյութերի օգտագուրծման վերաբերյալ հասարակական վերաբերմունքի փոփոխության հետ և հաճախ դիտարկվել է որպես երիտասարդական ապստամբության արտահայտում ընդդեմ հասուն մարդկանց սպառողականությանը և համապատասխանությանը։
Բնութագիր
Ռոքի հնչողությունն ապահովում է հզոր էլեկտրական կիթառը, որն ի հայտ է եկել իր ժամանակակից ձևով 1950-ականներին ռոքնռոլի ժողովրդականացման հետ միասին և ազդեցություն է կրել էլեկտրական բլուզի կիթառի հնչյուններից ։ Ռոք երաժշտության մեջ էլեկտրական կիթառի հնչողությունն ուղեկցվում է էլեկտրական բաս կիթառով, որն ի հայտ է եկել ջազում միևնույն դարաշրջանում, և հարվածային գործիքների առաջացրած ռիթմիկ հարվածներով։ Երաժշտական գործիքների եռյակը հաճախ համալրվում է այլ գործիքներով մասնավորապես ստեղնաշարային գործիքներով, ինչպիսիք են՝ դաշնամուրը, համմոնդը և սինթեզատորը ։ Ռոքի հիմնական գործիքավորումը ձևավորվել է բլյուզի հիմնական գործիքավորումից՝ հայտնի գլխավոր կիթառը, երկրորդ լարային գործիքը, բասը և հարվածային գործիքները Ռոք երաժշտության մեջ մասնագիտացված երաժիշտների խումբը կոչվում է ռոք խումբ կամ ռոք բենդ և որպես կանոն բաղկացած է երեքից հինգ անդամներից։ Խումբն առավել հաճախ կազմված է կվարտետի սկզբունքով, որտեղ անդամներն ունեն մեկ կամ ավել դեր՝ ներառելով վոկալիստ, գլխավոր կիթառահար, ռիթմի կիթառահար, բաս կիթառահար, թմբկահար և հաճախ ստեղնաշարային կամ այլ գործիք նվագող ։
Ռոքը որպես կանոն հիմնված է հասարակ ոչ սինկոպացված 4/4 ռիթմի վրա, որն ուղեկցվում է թմբուկի կրկնվող հարվածներով 2/4 ռիթմով ։ Մեղեդիները հաճախ հին երաժշտական ձևերից են առաջացած՝ ներառելով դորիական և միքսոլիդիան ձևերը։ Ռոք երգերը 1950-ականներից մինչև մասնավորապես 1960-ականների կեսերը հաճախ օգտագործել են բանաստեղծական կրկներգի կառույցը առաջացած բլյուզից և ֆոլկից, բայց այս նախատիպից զգալի փոփոխություններ են տեղի ունեցել։ Քննադատները շեշտել են ռոքի էլեկտրականությունն ու ոճական բազմազանությունը ։ Իր բարդ պատմության և այլ երաժշտական և մշակութային ձևերից տարրեր վերցնելու հակում ունենալու պատճառով ռոք երաժշտությանը անհնար է տալ հստակ երաժշտական սահմանում ։
Ի տարբերություն հանրաճանաչ երաժշտության շատ ավելի հին ոճերի` ռոք երգերի խոսքերը բացի ռոմանտիկ սիրուց առնչվում են մի շարք թեմաների, ինչպիսիք են` սեքսը, հեղափոխությունն ընդդեմ «Իսթեբլիշմենթի», սոցիալական խնդիրները և ապրելակերպը Այս թեմաները փոխանցվել են մի շարք աղբյուրներից` ներառյալ Tin Pan Alley փոփ ավանդությունը, ֆոլկ երաժշտությունն ու ռիթմը և բլյուզը ։ Երաժշտական լրագրող Ռոբերտ Քրիստգոուն բնութագրում է ռոքի խոսքերը որպես «ոսկե միջին» պարզ առոգանությամբ և կրկներգով և վստահեցնում է, որ ռոքի հիմնական գործառույթը վերաբորում է երաժշտությանը, կամ ընդհանուր առմամբ`աղմուկին ։ Սպիտակամորթ, արական սեռի և միջին դասի երաժիշտների գերակայությունը ռոք երաժշտության մեջ շատ հաճախ է նկատվել, և ռոքը դիտվել է որպես երաժշտական սև ձևերի յուրացում երիտասարդ, սպիտակամորթ և մեծ մասամբ արական սեռի հանդիսատեսի համար։ Արդյունքում` ռոքը համարվել է որպես ոճի և խոսքերի օգնությամբ այս խմբի մտահոգություններն արտահայտող միջոց։ Քրիստգոուն 1972 թվականին գրել է, որ չնայած որոշ բացառությունների` «ռոքնռոլը ենթադրում է տղամարդկային սեքսուալության և ագրեսիայի նույնականացում» ։
Ուշ 1960-ականներից սկսած, երբ «ռոք» տերմինը սկսեց օգտագործվել առնչվելով ռոքնռոլի հետ, այն հակադրվել է փոփ երաժշտությանը, որի հետ կիսել է շատ առանձնահատկություններ, բայց որից այն առանձնացվել է երաժշտականությանը, կենդանի կատարմանն ու լուրջ և առաջադիմական թեմաների կենտրոնացմանն ուղղված շեշտադրմամբ` որպես իրականության գաղափարախոսություն, որը հաճախ կապակցված է ժանրի պատմությանն և զարգացմանն իրազեկվածության հետ։ Ըստ Սայմն Ֆրիթի`«ռոքն ավելին է քան փոփը, ավելին` քան ռոքնռոլը։ Ռոք երաժիշտները միավորում են հմտության և տեխնիկայի վրա դրված շեշտադրումն արվեստի ռոմանտիկ հասկացության հետ` որպես գեղարվեստական, իրական և անկեղծ արտահայտում»։ Նոր հազարամյակում ռոք տերմինը հաճախ օգտագործվել է որպես ընդհանուր տերմին` ներառելով փոփ, ռեգգի, սոուլ երաժշտության և նույնիսկ հիփ հոփի ձևերը, որոնց հետ այն ազդեցություն է կրել, բայց հաճախ հակադրվել իր պատմության մեծ մասի միջոցով։
1950-ականներ. Ռոքնռոլ
Հիմնական հոդվածը`Ռոքնռոլ
Տես նաև`Ռոքնռոլի ծագումը և Ռոքաբիլի
Ռոք երաժշտության հիմքը ռոքնռոլն է, որը սկզբնավորվել է Միացյալ Նահանգներում ուշ 1940-ական և վաղ 1950-ական թվականներին և արագ տարածվել է աշխարհի մեծ մասում։ Իր անմիջական սկզբնաղբյուրներ են հանդիսանում տվյալ ժամանակաշրջանի երաժշտական տարբեր «սև» ժանրերը` ներառելով ռիթմ ընդ բլյուզը և հոգևոր երաժշտությունը քանթրիի և ուեսթերնի հետ ։ 1951 թվականին Քլիվլենդում (Օհայո) դիջեյ Ալան Ֆրիդը սկսեց նվագել ռիթմ և բլյուզ երաժշտություն (որը հետո կոչվեց «ռասայական երաժշտություն») բազմառասա հանդիսատեսի համար և առաջին անգամ «ռոքնռոլ» արտահայտությունը երաժշտությունը նկարագրելու համար օգտագործելը նրան է վերագրված ։
Բանավեճ է սկսվում, թե որ ձայնագրությունը պետք է համարվի առաջին ռոքնռոլ ձայնագրությունը։ Հավակնորդներն էին Գորի Քարթերի Rock Awhile-ը (1949) Ջիմմի Փրեսթոնր Rock the Joint-ը (1949), որի քավր տարբերակը 1952 թվականին ձայնագրեց Bill Haley & His Comets խումբը , և Ջեքի Բրենսթոնի և իր Delta Cats-ի (Այք Թրները և իր Kings of Rhythm խումբը) Rocket 88-ը 1951 թվականին Սեմ Ֆիլիփսի կոմից Sun Records-ի համար ձայնագրված ։ Չորս տարի անց Բիլ Հելիի Rock Around the Clock-ը (1955) դարձավ առաջին ռոքնռոլ երգը Բիլբորդ ամսագրի հիմնական թոփ վաճառքների և էիրփլեյի աղյուսակներում և հանրաճանաճ մշակույթի համար դուռ բացեց ամբողջ աշխարհում:
Քննարկվում է նաև, որ Էլվիս Փրեսլիի Մեմֆիսի «Սան Ռեքորդսի» համար գրված առաջին "That's All Right (Mama)" (1954) սինգլը կարող է լինել առաջին ռոքնռոլ ձայնագրությունը, բայց միևնույն ժամանակ Բիգ Ջոու Թրների "Shake, Rattle & Roll"-ը արդեն Բիլբորդի R&B ցանկն էր գլխավորում։ Շոուտով ռոքնռոլը ամերիկյան ձայնագրությունների վաճառքում և էստրադային երգիչների համար ինչպիսիք են Էդի Ֆիշերը, Փերրի Քոմոն և Փեթի Փեյջը (ովքեր գերիշխել են հանրաճանաչ երաժշտության նախորդ տասնամայակում) հիմնական մղումն էր ։
Ռոքնռոլը համարվել է առաջատարը մի շարք տարբեր ենթաժանրերում` ներառելով ռոքաբիլին` ռոքնռոլը «հիլբիլի» քանթրի երաժշտության հետ միախառնված, որը հիմնականում նվագվել և ձայնագրվել է 1950-ականների կեսին սպիտակամորթ երաժիշտների կոմից ինչպիսիք են` Կառլ Փերկինսը, Ջերրի Լի Լյուիսը, Բադիի Հոլին, և ամենամեծ առևտրային հաջողությամբ Էլվիս Փրեսլլի կոմից։ «Դու ուոփ» ժանրը, ի տարբերություն, շեշտը դրեց բազմաբնույթ հնչյունային հարմոնիաների և անիմաստ երկրորդական տեքստի վրա, որոնք հինականւոմ եղեկցվում էին թեթև գործիքավորմամբ, և սկզբնավորվել է 1930-ականների և 1940-ականների աֆրոամերիկյան վոկալային խմբերից ։ The Crows, The Penguins, The El Dorados և The Turbans ներկայացումները դարձան հիմնական հիթերը և The Platters խումբը "The Great Pretender" (1955) երգով և The Coasters խումբը հումորային երգերով, ինչպիսին է` "Yakety Yak" (1958), մուտք գործեցին ժամանակաշրջանի ամենահաջողված ռոքնռոլ ներկայացումների շարք:
Տվյալ դարաշրջանում նաև նկատվեց էլեկտրական կիթառի հանրաճանաչության և ռոքնռոլ ոճով նվագելու աճը այնպիսի կատարողների միջոցով, ինչպիսիք են` Չակ Բերրին, Լինք Րեյը և Սկոթի Մուրը ։ Էլեկտրիկ բլյուզի կիթառահարներ Գիթար Սլիմի, Ուիլի Ջոնսնի և Փեթ Հեըրի կոմից վաղ 1950-ականներին ներկայացված հնչյունների ձայնային փոփոխությունների կիրառումը հանրայնացվեց Չակ Բերրի կողմից 1950-ականների կեսերին ։ was popularized by Chuck Berry in the mid-1950s. Ուիլի Ջոնսնի և Փեթ Հեըրի կողմից վաղ 1950-ականներին ներկայացված ուժեղ ակորդների կիրառումը հանրայնացվեց Լինք Րեի կողմից ուշ 1950-ականներին ։
Միացյալ Թագավորությունում Թրեդ ջազ և ֆոլկ շարժումները հանգեցրին Բրիտանիայում բլյուզ երաժիշտներին այցելություններին ։ Լոննի Դոնեգընի 1955 թվականի հիթ "Rock Island Line"-ը շատ մեծ ազդեցություն ունեցավ և օգնեց երկրում «սկիֆլ» երաժշտական խմբերի տարածմանը, որոնցից շատերը` ներառյալ Ջոն Լենոնի "Quarrymen"-ը սկսեցին ռոքնռոլ կատարել ։
Մեկնաբանները ռոքնռոլի անկումը համարում են ուշ 1950-ականները և վաղ 1960-ականները։ Մինչև 1959 թվականը, Բադի Հոլլիի, The Big Bopper-ի ր Ռիթչի Վալենսի մահը ավիավթարի հետևանքվով, Էլվիսի բանակ մեկնումը, Լիթլ Ռիչարդի քարոզիչ դառնալը, Ջերրի Լի Լյուիսի և Չակ Բերրիի հետապնդումը և կաշառակերության սկանդալը զգացրին, որ ռոքնռոլի դարաշրջանն ավարտին է մոտեցել ։
Փոփ ռոք և ինստրումենտալ ռոք
Հիմնական հոդվածներ` Փոփ ռոք և Ինստրումենտալ ռոք
Տես նաև` Դու Ուոփ, Բրիտանական ռոքնռոլ, Սոուլ «Փոփ» տերմինը վաղ 20-րդ դարից օգտագործվել է վերաբերելով ընդհանրապես հանրաճանաչ երաժշտությանը, բայց 1950-ականների կեսերից այն սկսել է օգտագործվել ուրիշ ժանրի համար` երտասարդական շուկային ուղված, հաճախ բնորոշվելով որպես ռոքնռոլին ավելի մեղմ այլընտրանք ։ Մոտավորապես 1967 թվականից այն «ռոք» տերմինին հակադրվելով ավելի շատ սկսեց օգրագործվել նկարագրելու համար ավելի առևտրային, ժամանակավոր և հասանելի մի ձև Ի տարբվերություն ռոք երաժշտությանը համարվում է ավելի ժամանակատար աշխատանքների վրա կենտրոնացած, հատկապես` ալբոմների, հաճախ ասոցացվում էր որոշ ենթամշակույթների հետ (ինչպես օրինակ 1960-ականների հակակրթությունը), շեշտը դնում էր արտիստիկ արժեքների և «վավերականության» վրա, շեշտը դնում էր կենդանի կատարման և գործիքային կամ հնչյունային վիրտուոզության վրա և հաճախ համարվում էր որպես առաջադիմական զարգացումներ առաջ բերող ինչ-որ բան, քան թե պարզապես գոյություն ունեցող միտումները արտացոլող   ։ Այնուամենայնիվ շատ փոփ և ռոք երաժշտություններ շատ նման են հնչողությամբ, գործիքավորումով և նույնիսկ լիրիկական բովանդակությամբ: Ուշ 1950-ականների և վաղ 1960-ականների ժամանակաշրջանը ավանդաբար համարվել է ռոքնռոլի դադարի դարաշրջան: Բոլորովին վերջերս որոշ հեղինակներ շեշտադրել են կարևոր նորարարությունները և միտումները այս ժամանակաշրջանում առանց որի հետագա զարգացումները հնարավոր չէին լինի Մինչ վաղ ռոքնռոլը մասնավորապես ռոքաբիլլի ի հայտ գալու միջոցով ունեցավ առևտրային ամենամեծ հաջողությունը արական սեռի սպիտակամորթ կատարողների համար, այս դարաշրջանում այդ ժանրին գերիշխում էին սևամորթ իգական սեռի արտիստները։ Ռոքնռոլը չէր անհետացել 1950-ականների վերջին և նրա էներգիայի որոշ մասը կարող է նկատվել վաղ 1960-ականների «Թվիստ» պարի մոլության մեջ` գլխավորապես օգուտ բերելով Չաբի Չեքերի կարիեիային :
Սոուլի գալուստը որպես հիմնական առևտրային մղում նույնպես նշանակալից էր։ Զարգանալով ռիթմից և բլյուզից և հեգևոր երաժշտության և փոփի վերակենդանացումով 1950-ականների կեսից Ռեյ Չարլզի և Սեմ Քուքի նման նախաձեռնողների կողմից առաջնորդված լինելով, մինչև վաղ 1960-ականների կատարողները, ինչպիսիք են` Մարվին Գեյը, Ջեյմս Բրաունը, Արեթա ֆրանկլինը, Կյուրտիս Մեյֆիլդը և Ստիվի Ուանդերը գերիշխում էին R&B շարքերում անցնելով հիմնական փոփ շարքեր` օգնելով արագացնել իրենց ինտեգրումը, մինչդեռ Մոթաուն Ռեքորդսը և Ստաքս/Վոլթ Ռեքորդսը դառնում էին ձայնագրությունների արտադրության հիմնական ուժերը Որոշ երաժշտական պատմաբաններ  նաև մատնանշում են կարևոր և նորարարական տեխնիկական զարգացումները, որոնք այս ժամանակաշրջանում ռոքնռոլի կառուցմանը նպաստեցին, ներառյալ` ձայնի էլեկտրոնային մշակումը նորարարների կողմից, ինչպիսին էր Ջոու Միքը ։
Սըրֆ-ռոք երաժշտություն
Հիմնական հոդվածը` Սըրֆ-ռոք երաժշտություն Կատարողներ Դուեյն Էդիի, Լինք Րեյի և The Ventures-ի գործիքային ռոքնռոլը զարգացվել է Դիք Դեյլի կողմից, ով ավելացրեց տարբերվող "wet" ռեվերբերացիան, արագ անտերնատիվ զրնգոցը և միջին արևելյան և մեքսիկական ազդեցությունները։ Նա արտադրեց տեղական "Let's Go Trippin" հիթը 1961 թվականին և սկիզբ դրեց Սըրֆ երաժշտության մոլուցքին շարունակելով այնպիսի երգերով, ինչպիսին էր` "Misirlou"-ն (1962) Դեյլի և իր Del-Tones-ի նման շատ նորաստեղծ Սըրֆ-ռոք խմբեր կազմավորվել են հարավային Կալիֆորնիայում, ներառյալ` Bel-Airs-ը, The Challengers-ը և Eddie & the Showmen-ը ։ The Chantays-ի "Pipeline"-ը 1963 թվականին դարձավ լավագույն 10 հիթերից մեկը և հավանաբար լավագույն Սըրֆ-ռոք երգն էր 1963 թվականի "Wipe Out"-ը The Surfaris-ի կողմից, որը գրավեց 2-րդ և 10-րդ տեղերը Բիլբորդի աղյուսակում 1965 թվականին ։
Սըրֆ-ռոքը որպես հնչյունային երաժշտություն հասավ իր առևտրային ամենամեծ հաջողությանը, մասնավորապես The Beach Boys-ի (1961 թվականին հարավային Կալիֆորնիայում ձևավորված խումբ) կատարումը։ Նրանց վաղ շրջանի ալբոմները ներառում էին և գործիքային Սըրֆ-ռոք և հնչյունային երգեր, որոնք ազդեցություն ունեցան ռոքնռոլի, Դու Ուոփի և Four Freshmen-ի հնչյունային փոփ կատարումների նման հարմոնիաներ։ Նրանց առաջին աղյուսակային հիթը` "Surfin"-ը 1962 թվականին հայտնվեց Բիլբորդի թոփ 100 ցանկում և դարձրեց Սըրֆ-ռքի մոլուցքը ազգային ֆենոմեն ։ Սըրֆ-ռոքի մոլուցքը և գրեթե բոլոր Սըրֆ-կատարողների կարիերաները արդյունավետորեն ավարտվեցին 1964 թվականից սկսված բրիտանական արշավանքներով։
Բրիտանական արշավանք
Հիմնական հոդված` Բրիտանական արշավանք
Տես նաև` Բիթ, Բրիտանական բլյուզ, Բրիտանական ռոք Մինչև 1962 թվականի վերջ այն ինչը սկիզբ կդներ բրիտանական ռոքին սկսվել է լիվերպուլյան The Beatles, Gerry & The Pacemakers և The Searchers և մանչեստերյան Freddie and the Dreamers, Herman's Hermits և The Hollies բիթ խմբերով։ Նրանք ամերիկյան շատ մեծ ազդեցություն ձեռք բերեցին` ներառելով սոուլը, ռիթմ և բլյուզը և սըրֆ-ռոքը ` ի սկզբանե վերահաստատելով ամերիկյան ստանդարտ երաժշտությունները և պարողների համար նվագելով։ Խմբերը, ինչպիսիք են` Նյուքասլի The Animals-ը և Բելֆաստի Them-ը և մասնավորապես Լոնդոնի The Rolling Stones-ը և The Yardbirds-ը ռիթմ և բլյուզից և ավելի ուշ բլյուզից շատ ավելի են անմիջական ազդեցություն կրել ։ Շուտով այս խմբերը սկսում են ստեղծել իրենց սեփական գործերը` միախառնելով երաժշտության ամերիկյան ձևերը և էներգետիկ բիթ ավելացնելով։ Բիթ խմբերը հակված են «ուժգին, անդիմադրելի մեղեդիներին», մինչդեռ վաղ բրիտանական բլյուզ կատարողները հակված էին ավելի սեքսուալ, ագրեսիվ երգերի` հաճախ որդեգրելով հակասահմանադրական դիրքորոշում։ Այնուամենայնիվ հատկապես վաղ փուլերում կային նաև երկու ուղղությունների միջև երաժշտական խաչվածություն Մինչև 1963 թվականը բիթ խմբերը Բիթլզի գլխավորությամբ սկեսլ էին Բրիտանիայում ազգային հաջողության հասնել ։
"I Want to Hold Your Hand"-ը Բիթլզի` Բիլբորդի լավագույն 100-յակի առաջին հորիզոնականը գրաված առաջին հիթն էր` 7 շաբաթ առաջին հորիզոնականը և ընդհանուր 15 շաբաթ աղյուսակում զբաղեցրած ։ 1964 թվականի փետրվարի 9-ին The Ed Sullivan Show--ին նրանց մասնակցությունն ունենալով 73 միլիոն դիտում (այդ ժամանակ ամերիկյան հեռուստաեթերային ծրագրի համար գեկորդային դիտում) հաճախ համարվում է ամենակարևոր փուլը ամերիկյան փոփ մշակույթի մեջ։ 1964 թվականի ապրիլի մեկ շաբաթվա ընթացքում Բիթլզը զբաղեցրեց 12 տարբեր հորիզոնականներ Բիլբորդի լավագույն 100 երգերի ցանկում` ներառելով նաև թոփ հնգյակը։ Բիթլզը շարունակեց դառնալ բոլոր ժամանակների ամենաշատ վաճառք ունեցող ռոք խումբը ։ Հաջորդ երկու տարիներին բրիտանացի կատարողները գերիշխեցին իրենց սեփական և ամերիկյան հորիզոնականներում Փիթերի և Գորդնի, The Animals-ի, Մանֆրեդ Մենի, Փետուլա Կլարքի, Ֆրեդիի և The Dreamers-ի, Ուեյն Ֆոնտանա և The Mindbenders-ի Herman's Hermits-ի, The Rolling Stones-ի, The Troggs-ի և Դոնովանի միջոցով, ովքեր բոլորն ունեին առաջին հորիզոնականը զբաղեցրած մեկ կամ մի քանի սինգլներ Այլ հայտնի կատարողներից էին, ովքեր արշավանքի մի մասն էին կազմում, The Kinks-ը և The Dave Clark Five-ը ։
Բրիտանական արշավանքը միջազգայանացրեց ռոքնռոլի արտադրությունը` միջազգային հաջողության դուռ բացելով բրիտանացիների հետևորդների` իռլանդացի կատարողների համար Ամեիկայում այն թերևս գործիքային սըրֆ երաժշտության, կանանց վոկալային խմբերի ավարտը դրեց և ամերկյան հորիզոնականներում գերիշխեց ուշ 1950-ականներին և 1960-ականներին ։ Բրիտանական արշավանքը մեծ դեր խաղաց նաև ռոք երաժշտության մեկ այլ ժանրի տարածման գործում և ավելացրեց կիթառով և հարվածային գործիքներով իրենց սեփական երաժշտությունը ստեղծով երգիչ-երգահանների ռոք խմբերին տրվող առաջնահերթությունը ։
Գերիջ ռոք
Հիմնական հոդվածը` Գերիջ ռոք
Ոճը տարածքային տեսրաններից զարգացել է դեռ 1958 թվականից։ The Wailers-ի "Tall Cool One"-ը (1959) և The Kingsmen-ի "Louie Louie"-ն ժանրի հիմնական օրինակներն են իր կազմավորման փուլերում ։ Մինչև 1963 թվականը գերիջ խմբերի սինգլները մեծ թվերով ներխուժում էին երաժշտական ազգային աղյուսակները ներառյալ` Paul Revere-ը և The Raiders-ը, The Trashmen-ը և The Rivieras-ը ։ Այլ ազդեցիկ գերիջ խմբերը ինչպիսն էր The Sonics-ը, երբեք չմտան Բիլբորդի թոփ 100-յակը ։
Բրիտանական արշավանքը մեծապես ազդեց գերիջ խմբերի վրա` տալով նրանց ազգային ունկնդիրներ` առաջնորդելով շատերին (հաճախ սըրֆ կամ հոթ-րոդ խմբերին) ընդունելու բրիտանական ազդեցությունը և խրախուսելով շատ խմբերի կազմավորվել Հազարավոր գերիջ խմբեր կային Միացյալ Նահանգներում և Կանադայում այդ դարաշրջանում և ստոեղծում էին տարածքային հիթեր ։ Հիմնականում ընդունվում է, որ գերիջ ռոքն թե կոմերցիոն, թե արտիստիկ կերպով իր բարձունքին է հասել մոտավորապես 1966 թվականին ։ Մինչև 1968 թվականը ոճը հիմնականում անհետացել է ազգային աղյուսակներից և տողական մակարդակում սիրողական երաժիշտներն առնչվեցին քոլեջին, աշխատանքին կամ զինվորական ծառայությանը ։ Նոր ոճեր առաջ եկան գերիջ ռոքին փոխարինելու համար ։}}
Մորեկ
Մորեկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Պարշին (Օբլիվսկի շրջան)
Պարշին (Паршин), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Կարաիչևսկոյե գյուղական համայնքի կազմի մեջ։
Կատեգորիա:Ռոստովի մարզի Օբլիվսկի շրջանի բնակավայրեր Կատեգորիա:Ռուսաստանի խուտորներ
Աբդուլինո (գյուղ, Աուրգազինսկի շրջան)
Աբդուլինո (Абдуллино, Абдулла), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 90 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Կարտաշևիչի
Կարտաշևիչի (Карташевичи), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 210 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
ՈՒԵՖԱ Չեմպիոնների Լիգա 2005-2006
Չեմպիոնների Լիգա 2005-2006 մրցաշրջանը Չեմպիոնների Լիգայի պատմության մեջ 51-րդն էր։ Եզրափակիչն անց է կացվել Ստադե դե Ֆրանս մարզադաշտում, Փարիզ, Ֆրանսիա։ Եզրափակչում խաղում էին Արսենալն ու Բարսելոնան։ Չնայած հաշիվն առաջինը բացեց Արսենալը, խաղի վերջում հաղթանակ տոնեց Բարսելոնան 2։1 հաշվով։
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:2005 ֆուտբոլում Կատեգորիա:2006 ֆուտբոլում
Դաշնակիցները (ֆիլմ)
Սյուժե
Գործողությունները տեղի են ունենում Երկրորդ համաշխարհային պատերազմի ժամանակ։ Կանադական հետախուզության հրամանատար Մաքս Վատանը գաղտնի առաջադրանք կատարելիս հանդիպում է ֆրանսուհի Մարիան Բոսեժուրի հետ։ Առաջադրանքի հաջող ավարտից հետո նրանք ամուսնանում են և գնում Լոնդոնում ապրելու։ Մեկ տարի անց Մաքսն իմանում է, որ Մարիանին կասկածում են գերմանական հետախուզության հետ կապ ունենալու մեջ։ Նրան հրամայում են ապացուցել իր կնոջ անմեղությունը կամ սպանել նրան։
Քննադատություն
Ֆիլմը ստացել է քննադատների տարբեր գնահատականներ։ Rotten Tomatoes կայքէջում ֆիլմը ունի 60% վարկանիշ, ըստ քննադատների 159 կարծիքների ։ Metacritic  կայքէջում ֆիլմն ստացել է 100-ից 60 միավոր՝ ըստ 44 կարծիքների, ինչը համապատասխանում է «խառն և միջին գնահատականներ» կարգավիճակին.
Արտաքին հղումներ
Կատեգորիա:2016 ֆիլմեր Կատեգորիա:Ֆիլմեր լրտեսների մասին Կատեգորիա:Ամերիկյան թրիլեր ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Բրիտանական ֆիլմեր Կատեգորիա:Բրիտանական թրիլեր ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆրանսերեն ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Մատյաշովկա (ավան, Լիտինկայի շրջան)
Մատյաշովկա (Матяшівка), ավան Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Մատյաշովկա ավանում բնակվում էր 266 մարդ։ Բնակավայրը զբաղեցնում է 0,084 կմ² տարածք։ Բնակչության խտությունը կազմում էր 3166,67 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի ավաններ
Սոոսալու (գյուղ, Ալբու շրջան)
Արտաքին հղումներ
Կատեգորիա:Էստոնիայի Յարվամաա նահանգի Ալբու շրջանի բնակավայրեր Կատեգորիա:Էստոնիայի գյուղեր
Պոպով (Օբլիվսկի շրջան)
Պոպով (Попов), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Կատեգորիա:Ռոստովի մարզի Օբլիվսկի շրջանի բնակավայրեր Կատեգորիա:Ռուսաստանի խուտորներ
Ֆրեդերիկ Չայլդ Հասսամ
Ֆրեդերիկ Չայլդ Հասսամ (Frederick Childe Hassam, ), ամերիկացի նկարիչ, Պոստիմպրեսիոնիզմի ներկայացուցիչ ։
Չայլդ Հասսամը ծնվել է Դոռչեստերում։ 1877-ին նա հեռացավ դպրոցից։ Երիտասարդ տարիներին աշխատել է որպես քիլոգրաֆ, անում էր գրաֆիկական նկարազարդումներ նման ամսագրերի համար, այսպես «Սենթրի Ամսագիրը», «Հարփերի Շաբաթաթերթը», «Սքրիբների Ամսագիրը» և այլն․․․ 1897-ին նա միացավ  Նկարիչների ամերիկյան միությանը։ 1919 թ. նա բնակություն հաստատեց Լոնգ Այլենդ-Նյու Յորքում, որտեղ անցկացրեց մնացած իր կյանքը:
Ծանոթագրություններ
Կատեգորիա:Ամերիկացի նկարիչներ Կատեգորիա:19-րդ դարի ամերիկացի նկարիչներ
Հենրիկ Դանիելյան
Հենրիկ Մուրադխանի Դանիելյան, հայ իրավաբան, ՀՀ Վճռաբեկ դատարանի առաջին նախագահ։ Հայաստանի վաստակավոր իրավաբան (2003)։ Հայաստանի Սահմանադրական դատարանի անդամ (2005-2010 թթ.) :
Կենսագրություն
Հենրիկ Դանիելյանը ծնվել է 1940 թ. նոյեմբերի 7-ին Սևան քաղաքում։ 1957 թ. ավարտել է Սևանի միջնակարգ դպրոցը, 1961 թ. ընդունվել և 1967 թ. ավարտել է Երևանի պետական համալսարանի իրավաբանական ֆակուլտետի հեռակա բաժինը։
Պարգևներ և կոչումներ
Մահացել է 2011 թ. հուլիսի 16-ին։
Ծանոթագրություններ
Կատեգորիա:1940 ծնունդներ Կատեգորիա:Նոյեմբերի 7 ծնունդներ Կատեգորիա:Սևան քաղաքում ծնվածներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:ՀՀ Սահմանադրական դատարանի անդամներ Կատեգորիա:ՀՀ դատավորներ Կատեգորիա:ՀՀ վաստակավոր իրավաբաններ Կատեգորիա:Հայ իրավաբաններ
Manic (ալբոմ, Հոլզի)
Manic, ամերիկացի երգչուհի Հոլզիի երրորդ ստուդիական ալբոմը, որը թողարկվել է 2020 թվականի հունվարի 17-ին Capitol Records լեյբլում ։ Ալբոմի թողարկմանը նախորդել են «Graveyard», «You Should Be Sad» և 2018 թվականին Billboard Hot 100 չարթի առաջին հորիզոնական զբաղեցրած «Without Me» սինգլները։ Ձայնագրություններում մասնակցել են այնպիսի երաժիշտներ, ինչպիսիք են Dominic Fike-ը, կանադացի երգչուհի Ալանիս Մորիսեթը և հարավկորեական BTS խմբի ռեփեր Շուգան։ Նոր ալբոմի առաջխաղացման համար Հոլզին նախատեսում է իր երրորդ՝ Manic World Tour համաշխարհային շրջագայությունը ։
Պատմություն
2019 թվականի մարտին Հոլզին առաջին անգամ հայտարարել է իր երրորդ ալբոմի թողարկման մասին ։ «Nightmare» անկախ սինգլը, որը թողարկվել է 2019 թվականի մայիսի 17-ին, սկզբնապես պետք է դառնար ալբոմի գլխավոր սինգլը  ։ «Nightmare» երգի տեսահոլովակի դրվագները ցույց են տալիս Հոլզիին, որը օրաթերթում ընթերցում է «MANIC» և «H3 / AI / 10—2019» հոդվածները, ինչի պատճառով 2019 թվականի հոկտեմբերին շշուկներ էին պտտվում ալբոմի թողարկման ենթադրյալ ամսաթվի մասին։
2019 թվականի սեպտեմբերի 12-ին Հոլզին սոցիալական ցանցերում հայտնել է նոր ալբոմի անվան, ինչպես նաև նշել իր պաշտոնական կայքում գտնվող ալբոմի հղումը ։ Այնտեղ տեղադրված է նոր ալբոմի շապիկը ։ Ալբոմը ներառում է 16 երգ ։
Սինգլներ
2018 թվականի հոկտեմբերի 4-ին թողարկվել է «Without Me» սինգլը։ Երաժշտական տեսահոլովակը թողարկվել է նույն թվականի հոկտեմբերի 29-ին ։ Երգը 18-րդ հորիզոնականով դեբյուտ է արել Billboard Hot 100 չարթում, սակայն, հետագայում առաջին հորիզոնական է հասել՝ դառնալով երգչուհու կարիերայի, որպես սոլո արտիստ, առաջին չարթթոփերը ։ Սկզբնապես մտածված էր որպես անկախ սինգլ, սակայն երգը ներառվել է ալբոմի վերջնական երգացանկում։
Երկրորդ՝ «Graveyard» սինգլը թողարկվել է 2019 թվականի սեպտեմբերի 13-ին՝ նոր ալբոմի նախնական պատվերների հետ միասին։ Դերասանուհի Սիդնի Սուինիի մասնակցությամբ ուղեկցվող տեսահոլովակը թողարկվել է 2019 թվականի հոկտեմբերի 8-ին ։ Billboard Hot 100 չարթում երգը 34-րդ հորիզոնական է զբաղեցրել։
2019 թվականի սեպտեմբերի 29-ին, նշելով իր ծննդյան տարեդարձը, երաժշտական տեսահոլովակի հետ միասին Հոլզին թողարկել է երրորդ՝ «Clementine» սինգլը ։
2019 թվականի սեպտեմբերի 3-ին Ինստագրամում առցանց սեսիայի ժամանակ Հոլզին ասել է, որ երկու նոր երգ և երաժշտական տեսահոլովակ թողարկվելու են 2019 թվականի դեկտեմբերի 6-ին։ Մի քանի օր անց նա հայտարարել է, որը «Finally // Beautiful Stranger»-ը կդառնա չորրորդ սինգլ, իսկ «Suga’s Interlude»-ը՝ փրոմոսինգլ։ «Finally // Beautiful Stranger» երգի երաժշտական տեսահոլովակը թողարկվել է երգերի հետ միասին ։
2020 թվականի հունվարի 10-ին թողարկվել է վեցերորդ՝ «You Should Be Sad» սինգլը  ։ Նույն օրը թողարկվել է երաժշտական տեսահոլովակը ։ Հունվարի 14-ին երգը հայտնվել է ամերիկյան ռադիոյում ։
Երգացանկ
Apple Music-ի և Google Play Music-ի տվյալներով։
Ծանոթագրություններ
Կատեգորիա:2020 ալբոմներ Կատեգորիա:Հոլզիի ալբոմներ Կատեգորիա:Ֆինիս Օ'Քոնելի պրոդյուսերավորած ալբոմներ
Վիգո Յոհանսեն
Վիգո Յոհանսեն (Viggo Johansen), դանիացի նկարիչ, «Սկագենցի նկարիչներ» նկարչական խմբի հայտնի ներկայացուցիչներից մեկը, գեղանկարչության պրոֆեսոր, Կոպենհագենում գտնվող Գեղարվեստի դանիական ակադեմիայի տնօրեն։
Կյանքը և Ստեղծագործությունը
Նրա մոտ պատանեկան տարիքում դրսևորվել է նկարչի տաղանդը, որը նկատել է Վիլհեմ Մարստրանդը։ 1868-1875 թվականներին գեղանկարչություն է սովորել Դանիայի գեղարվեստի թագավորական ակադեմիայում, սակայն նրան թույլ չի տրվել մասնակցել ավարտական քննությանը։ Առաջին հայտնի «հասուն» կտավները նկարել է 1872-1876 թվականներն ընկած հատվածում, ծովային Հարբեկ առողջարանում։ 1875 թվականին իր կուրսընկերներ Կառլ Մադսենի և Միքայել Անկերի օգնությամբ, մտել է «Սկագենցի նկարիչների» խումբ։ Եղել է նաև շնորհալի երաժիշտ։ Ինչպես նկատել էին նրա Սկագենցի ընկերները, նրան ավելի շատ հետաքրքրում էր Մոցարտի հյուրանոցային դաշնամուրով կատարված Մոցարտի ստեղծագործությունները  և Գլյուկի երգեհոնային ֆուգաները տեղական եկեղեցում, քան գեղանկարչությունը։ 1880 թվականին ամուսնացել է Սկագենցի նկարչուհի Աննա Անկերի ազգական Մարթա Մյելերի հետ, ով հաճախ դառնում էր նկարչի բնորդուհին։ 1885 թվականին ցուցադրել է իր կտավները Փարիզում, որտեղ նա հայնվել է գեղանկարիչ Կլոդ Մոնեյի ազդեցության տակ, ինչը շատ լավ երևում է Յոհանսենի «Հիվանդ Քրիստյան Բինդսլի» նկարի գունապնակում։ Նա նաև տպավորվել է սկագենցի մի այլ նկարչի՝ Քրիստիան Քրոհգի ստեղծագործությամբ։ Փարիզից վերադառնալուց հետո նկարել է ավելի բաց գույներով։ Մուգ գույներով նկարված նկարներում հաճախ դիմել է լուսավոր էֆեկտների, օրինակ «Սուրբ Ծնունդ» հրաշալի աշխատանքում։ Նրա թեմատիկայի հիմքում ընկած են եղել ընտանեկան տեսարանները, Սկագենի բնապատկերները, Տիսվիլդիը, Դրագերի ձկնորսկան նավերը, նատյուրմորդները և դիմանկարները։ 1888-1906 թվականներին դասավանդել է Կոպենհագենի կանացի Ակադեմիական կերպարվեստի դպրոցում։ 1920 թվականին նրան տվել են պրոֆեսորի կոչում, հետագայում նա դարձել է այդ ակադեմիայի տնօրեններից մեկը։
Ծանոթագրություններ
Կատեգորիա:Դանիայի գեղարվեստի թագավորական ակադեմիայի շրջանավարտներ Կատեգորիա:Դանիացի նկարիչներ Կատեգորիա:Շվեդիայի գեղարվեստի թագավորական ակադեմիայի անդամներ
Պուխով (Օբլիվսկի շրջան)
Պուխով (Пухов), ավան Ռուսաստանի Դաշնության Ռոստովի մարզի Օբլիվսկի շրջանում։ Մտնում է Կաշտանովսկոյե գյուղական համայնքի կազմի մեջ։
Կատեգորիա:Ռոստովի մարզի Օբլիվսկի շրջանի բնակավայրեր Կատեգորիա:Ռուսաստանի ավաններ
(9612) Բելգորոդ
(9612) Բելգորոդ (Belgorod), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 4-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 3,157297 ա. մ., առավելագույնը մոտենում է 2,4806 ա. մ. հեռավորության վրա և հեռանում 3,834 ա. մ. ։ Արեգակի շուրջ մեկ ամբողջական պտույտ է կատարում 2049,14 երկրային օրվա ընթացքում, իր ուղեծրով շարժվելով միջինում 0,175683 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երվանդ Սուքիասյան
Երվանդ Սուքիասյան (20 հունվարի, 1967 Երևան, ՀԽՍՀ, ԽՍՀՄ), հայ և խորհրդային նախկին ֆուտբոլիստ, պաշտպան։ Խաղացել է Երևանի «Արարատ», Կիևի «Դինամո» թիմերում և Հայաստանի ազգային հավաքականում։
Խաղային կարիերա
Սկսել է խաղալ 2-րդ դիվիզիոնի Օլիմպիա ակումբում (Աշտարակ)։ 1987 թվականին խաղացել է Օլիմպիա ակուբում (Գյումրի՝), հենց այդ խաղին նկատվել է «Արարատի» մարզիչների կողմից։
Տրանսլացիան կատարվել է «Կոտայք» թիմի օգնությամբ, որից հետո նա խաղացել է Հայաստանի ամենահայտնի ակումբում՝ «Արարատում»։
ԽՍՀՄ փլուզումից հետո սկսեց խաղալ Դինամոյում (Կիևի), բայց այնտեղ չդարձավ գլխավոր խաղացող։ 1995 թվականին Ուկրանիայից գնացել է Ավստրալիա։ Խաղացել է կեսխաղաշրջան «Տիռոլ» ակումբում։ 1996 թվականին խաղացել է Հունաստանում, սկզբից Կավալուց ակումբում, հետո Իռակլիսից ակումբում։ 1998-2001 թվականները խաղացել է Գերմանիաի 3-րդ դիվիզիոնի ակումբում Կլոպենբուռգ։ 2001 թվականին վերադարձավ Հունաստան, որտեղ խաղաց «Լեոնիդաս» (Կոռֆու), Կեռկիռա և «Դոկաս» (Դրամա) ակումբներում։
Ծանոթագրություններ
Կատեգորիա:Հայ ֆուտբոլիստներ Կատեգորիա:Արարատի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի պաշտպաններ
Գուշկալկա
Գուշկալկա (Гушкалка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Տուլոկսի գետի աջ ափին՝ 39 կմ հեռավորության վրա։ Գետի երկարությունը 22 կմ է, ավազանի տարածքը 177 կմ2։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
(1734) Ժոնգոլովիչ
(1734) Ժոնգոլովիչ (Zhongolovich), աստերոիդ աստերոիդների հիմնական գոտում։ Հայտնաբերվել է 1928 թվականի հոկտեմբերի 11-ին Գրիգորի Նեույմինի կողմից Սիմեիզում ։
Արտաքին հղումներ
Կատեգորիա:1928 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ